Ego Herveus Dei gratia Trecensis episcopus notum facimus omnibus presentes litteras inspecturis quod Petrus de Boeio et Henricus de Torigniaco milites in nostra presentia constituti recognoverunt quod cum Galterus abbas Vallis lucentis et ipsi exsecutores essent testamenti bone memorie domini Garneri de Triangulo centum solidos annui redditus quos idem Garnerius monachis Vallis lucentis pro pitantia in die anniversarii sui legaverat ; assignaverant percipiendos annuatim in mercato et majoria de Marigniaco que si non sufficerent in censibus et coutumis ejusdem ville quod minus esset caperetur, ita quod quicumque dictam majoriam habebit tenebitur facere fidelitatem et juramentum abbati Vallis lucentis vel ejus mandato quod predictos centum solidos reddet eisdem signulis annis in Purificatione beate Virginis quamdiu tenebit majoriam supradictam. In cujus rei testimonium, presentem paginam ad petitionem predictorum abbatis, Petri et Henrici militum sigillo nostro fecimus roborari. Anno Gracie M° CC° octavo decimo mense novembri.